Петя Дубарова
Радост

chitanka.info

От тласъка на светли асансьори,

от входове с дискретна светлина

събира свойта делничност деня

и тръгва си по залива нагоре.

Бургас потръпва съботен и влажен.

Нощ меки уморени колене

отпуска над смълчаното пране.

Припада здрач — висок, многоетажен.

И взела смях от съботните гами,

аз бързам да прекрача своя праг

и мойта радост да целуне пак

челото уморено на баща ми.

1978

Издание:

Петя Дубарова, „Аз и морето“, издателство „Георги Бакалов“, Варна, 1980

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.